**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 186/2004 Z. z., zákona č. 439/2004 Z. z., zákona č. 721/2004 Z. z., zákona č. 747/2004 Z. z., zákona č. 310/2006 Z. z., zákona č. 644/2006 Z. z., zákona č. 677/2006 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., zákona č. 62/2008 Z. z., zákona č. 434/2008 Z. z., zákona č. 449/2008 Z. z., zákona č. 137/2009 Z. z., zákona č. 572/2009 Z. z., zákona č. 105/2010 Z. z., nálezu Ústavného súdu Slovenskej republiky č. 355/2010 Z. z., zákona č. 543/2010 Z. z., zákona č. 334/2011 Z. z., zákona č. 546/2011 Z. z., zákona č.547/2011 Z. z., zákona č. 252/2012 Z. z. a zákona č. 413/2012 Z.z. sa mení a dopĺňa takto:

V § 58 ods. 2 sa v písm. b) na konci bodka nahrádza čiarkou a vkladá nové písmeno c), ktoré znie:

„c) cenné papiere s prepojením na osoby ovládajúce 59a) dôchodkovú správcovskú spoločnosť.“.

Poznámka pod čiarou k odkazu 59a znie:

„59a)§ 66a Obchodného zákonníka, §49b písm.d) zákona č. 483/2001 Z. z. o bankách a o zmene a doplnení niektorých zákonov v znení neskorších predpisov.“.“.

V § 58 odsek 4 znie:

„(4) Dôchodková správcovská spoločnosť nesmie uzatvárať obchody súvisiace s majetkom v dôchodkovom fonde s právnickou osobou, v ktorej členom štatutárneho orgánu alebo prokuristom je člen predstavenstva, prokurista, vedúci zamestnanec v priamej riadiacej pôsobnosti predstavenstva zodpovedný za odborné činnosti alebo zamestnanec zodpovedný za riadenie investícií tejto dôchodkovej správcovskej spoločnosti, alebo osoba im blízka; 60), s právnickou osobou ovládajúcou dôchodkovú správcovskú spoločnosť 59a) a s právnickou osobou s prepojením na dôchodkovú správcovskú spoločnosť 59a), to neplatí pre anonymné obchody. Dôchodková správcovská spoločnosť nesmie uzatvárať obchody s derivátovými nástrojmi súvisiace s majetkom v dôchodkovom fonde s právnickou osobou s kvalifikovanou účasťou 46) na základnom imaní v dôchodkovej správcovskej spoločnosti.“.

V § 58 sa vkladá nový odsek 11, ktorý znie:

„(11) Dôchodková správcovská spoločnosť môže požiadať Národnú banku Slovenska o vydanie písomného rozhodnutia, či nie je v konflikte záujmov. Národná banka Slovenska je povinná toto rozhodnutie vydať do troch pracovných dní.“.

V § 81 ods.5 sa na konci bodka nahrádza čiarkou a vkladá nové písm. h), ktoré znie:

„h) cenné papiere podľa odseku 1, ktorých priebežné poplatky v zmysle osobitného predpisu77a) sú vyššie ako 2%.“.

Poznámka pod čiarou k odkazu 77a znie:

„77a) Článok 10 ods. 2 písmeno b) Nariadenia komisie (EÚ) č. 583/2010 z 1. júla 2010, ktorým sa vykonáva smernica Európskeho parlamentu a Rady 2009/65/ES, pokiaľ ide o kľúčové informácie pre investorov a podmienky, ktoré treba splniť pri poskytovaní kľúčových informácií pre investorov alebo prospektu na trvalom médiu inom ako papier alebo prostredníctvom webových stránok.“.“.

V § 107 ods. 3 sa za písm. f) vkladá nové písm. g), ktoré znie:

„g) údaje podľa písmena e) musia tvoriť všetky emisie podielových fondov v portfóliu dôchodkového fondu,“.

Doterajšie písmeno g) sa označuje ako písmeno h).

V 107 sa za odsek 3 vkladá nový odsek 4, ktorý znie:

„(4) Dôchodková správcovská spoločnosť je povinná na svojom webovom sídle k 1. januáru a k 1. júlu príslušného kalendárneho roka zverejňovať celkové portfólio dôchodkových fondov za predchadzajúcich šesť kalendárnych mesiacov. Údaje o portfóliu budú uvedené v štrukúre podľa odseku 3.“.

Doterajšie odseky 4 a 5 sa označujú ako odseky 5 a 6.

**Čl. II**

Tento zákon nadobúda účinnosť 1. októbra 2013.